CELEX: 32018R0614
Language: lv
Date: 2018-04-20 00:00:00
Title: Komisijas Īstenošanas regula (ES) 2018/614 (2018. gada 20. aprīlis), ar ko azoksistrobīnu apstiprina par 7., 9. un 10. produkta veida biocīdos lietojamu aktīvo vielu (Dokuments attiecas uz EEZ. )

23.4.2018   
            
            
               LV
            
            
               Eiropas Savienības Oficiālais Vēstnesis
            
            
               L 102/5
            
         KOMISIJAS ĪSTENOŠANAS REGULA (ES) 2018/614
   (2018. gada 20. aprīlis),
   ar ko azoksistrobīnu apstiprina par 7., 9. un 10. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Apvienotā Karaliste 2014. gada 13. aprīlī saņēma pieteikumu, kurā lūgts aktīvo vielu azoksistrobīnu apstiprināt lietošanai tādos 7. produkta veida biocīdos “Plēves konservanti”, 9. produkta veida biocīdos “Šķiedru, ādas, gumijas un polimerizētu materiālu konservanti” un 10. produkta veida biocīdos “Celtniecības materiālu konservanti”, kuri aprakstīti Regulas (ES) Nr. 528/2012 V pielikumā.
            
         
               (2)
            
            
               2016. gada 1. decembrī Apvienotā Karaliste saskaņā ar Regulas (ES) Nr. 528/2012 8. panta 1. punktu iesniedza novērtējuma ziņojumu kopā ar saviem ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2017. gada 3. oktobrī formulēja Eiropas Ķimikāliju aģentūras atzinumus.
            
         
               (4)
            
            
               Saskaņā ar minētajiem atzinumiem 7., 9. un 10. produkta veida biocīdi, kas satur azoksistrobīnu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.
            
         
               (5)
            
            
               Tāpēc ir lietderīgi azoksistrobīnu apstiprināt lietošanai 7., 9. un 10. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (6)
            
            
               Atzinumos secināts, ka azoksistrobīns atbilst kritērijiem, pēc kuriem vielas atbilstoši Eiropas Parlamenta un Padomes Regulas (EK) Nr. 1907/2006 XIII pielikumam kvalificē par ļoti noturīgām (vP) un toksiskām (T) (2). Tāpēc azoksistrobīns atbilst Komisijas Regulas (ES) Nr. 528/2012 10. panta 1. punkta d) apakšpunktā izklāstītajiem nosacījumiem un tāpēc būtu jāuzskata par aizstājamu vielu.
            
         
               (7)
            
            
               Saskaņā ar minētās regulas 10. panta 4. punktu aktīvās vielas, kas uzskatāma par aizstājamu vielu, apstiprināšanas termiņš nepārsniedz 7 gadus.
            
         
               (8)
            
            
               Azoksistrobīns atbilst nosacījumiem, pēc kuriem vielas atbilstoši Regulas (EK) Nr. 1907/2006 XIII pielikumam kvalificē par ļoti noturīgām(vP), tāpēc apstrādāti izstrādājumi, kuri apstrādāti ar azoksistrobīnu vai kuros azoksistrobīns iestrādāts, būtu jālaiž tirgū ar attiecīgu marķējumu.
            
         
               (9)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno pasākumu izpildei nepieciešamos sagatavošanās pasākumus.
            
         
               (10)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Azoksistrobīnu apstiprina par aktīvo vielu lietošanai 7., 9. un 10. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 20. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Azoksistrobīns
               
               
                  
                     IUPAC nosaukums:
                  Metil-(E)-2-{2[6-(2-ciānfenoksi)pirimidīn-4-iloksi] fenil}-3-metoksiakrilāts
                  EK Nr.: nav
                  
                     CAS Nr.: 131860-33-8
               
               
                  965 g/kg
               
               
                  2018. gada 1. novembris
               
               
                  2025. gada 31. oktobris
               
               
                  7
               
               
                  Azoksistrobīnu saskaņā ar Regulas (ES) Nr. 528/2012 10. panta 1. punkta d) apakšpunktu uzskata par aizstājamu vielu.
                  Lai attiecībā uz biocīdiem saņemtu atļauju, izpilda šādu nosacījumu:
                  produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar azoksistrobīnu vai to satur, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
                  9
               
               
                  Azoksistrobīnu saskaņā ar Regulas (ES) Nr. 528/2012 10. panta 1. punkta d) apakšpunktu uzskata par aizstājamu vielu.
                  Lai attiecībā uz biocīdiem saņemtu atļauju, izpilda šādu nosacījumu:
                  produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar azoksistrobīnu vai to satur, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
                  10
               
               
                  Azoksistrobīnu saskaņā ar Regulas (ES) Nr. 528/2012 10. panta 1. punkta d) apakšpunktu uzskata par aizstājamu vielu.
                  Lai attiecībā uz biocīdiem saņemtu atļauju, izpilda šādu nosacījumu:
                  produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar azoksistrobīnu vai to satur, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
         (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.